ਸਾਲਾਮਾਨਕਾ ਯੂਨੀਵਰਸਿਟੀ
ਸਾਲਾਮਾਨਕਾ ਯੂਨੀਵਰਸਿਟੀ (Spanish: Universidad de Salamanca) ਇੱਕ ਸਪੇਨੀ ਹਾਇਰ ਐਜੂਕੇਸ਼ਨ ਸੰਸਥਾਨ ਹੈ, ਜੋ ਮੈਡਰਿਡ ਦੇ ਪੱਛਮ ਵਿੱਚ ਸਾਲਾਮਾਨਕਾ ਸ਼ਹਿਰ ਵਿੱਚ ਸਥਿਤ ਹੈ, ਜੋ ਕਿ ਕੈਸਟੀਲ ਅਤੇ ਲਿਓਨ ਦੇ ਖੁਦਮੁਖਤਿਆਰ ਕਮਿਊਨਟੀ ਵਿੱਚ ਹੈ। ਇਹ 1134 ਵਿੱਚ ਸਥਾਪਿਤ ਕੀਤੀ ਗਈ ਸੀ ਅਤੇ 1218 ਵਿੱਚ ਕਿੰਗ ਅਲਫੋਂਸੋ ਨੌਂਵੇਂ ਦੁਆਰਾ ਇਸ ਨੂੰ ਫਾਊਂਡੇਸ਼ਨ ਦਾ ਰਾਇਲ ਚਾਰਟਰ ਦਿੱਤਾ ਗਿਆ। ਇਹ ਹਿਸਪੈਨਿਕ ਦੁਨੀਆ ਵਿੱਚ ਸਭ ਤੋਂ ਪੁਰਾਣੀ ਯੂਨੀਵਰਸਿਟੀ ਹੈ ਅਤੇ ਸਮੁੱਚੇ ਸੰਸਾਰ ਵਿੱਚ ਤੀਜੀ ਸਭ ਤੋਂ ਪੁਰਾਣੀ ਅਜਿਹੀ ਯੂਨੀਵਰਸਿਟੀ ਹੈ ਜੋ ਅੱਜ ਵੀ ਚੱਲ ਰਹੀ ਹੈ। "ਯੂਨੀਵਰਸਿਟੀ" ਦਾ ਰਸਮੀ ਟਾਈਟਲ 1254 ਵਿੱਚ ਕਿੰਗ ਅਲਫੋਂਸੋ ਦੱਸਵੇਂ ਦੁਆਰਾ ਦਿੱਤਾ ਗਿਆ ਸੀ ਅਤੇ 1255 ਵਿੱਚ ਪੋਪ ਐਲੇਗਜ਼ੈਂਡਰ ਚੌਥੇ ਨੇ ਮਾਨਤਾ ਦਿੱਤੀ ਸੀ।  